CELEX: 62011CO0556
Language: el
Date: 2012-02-09 00:00:00
Title: Διάταξη του Δικαστηρίου (έκτο τμήμα) της 9ης Φεβρουαρίου 2012.#María Jesús Lorenzo Martínez κατά Dirección Provincial de Educación Valladolid.#Αίτηση προδικαστικής αποφάσεως — Juzgado Contencioso — Administrativo de Valladolid — Ερμηνεία της ρήτρας 4 του παραρτήματος της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP (EE L 175, σ. 43) — Αρχή της απαγορεύσεως των διακρίσεων — Χορήγηση στους εκπαιδευτικούς ενός επιδόματος εξαετίας για συνεχή επιμόρφωση — Χορήγηση αποκλειστικώς στους τακτικούς δημοσίους υπαλλήλους.#Άρθρο 104, παράγραφος 3, πρώτο εδάφιο, του Κανονισμού Διαδικασίας — Κοινωνική πολιτική — Οδηγία 1999/70/ΕΚ — Ρήτρα 4, σημείο 1, της συμφωνίας-πλαισίου για την εργασία ορισμένου χρόνου που συνήφθη από τη CES, την UNICE και το CEEP — Συμβάσεις εργασίας ορισμένου χρόνου στον δημόσιο τομέα — Μη πανεπιστημιακή εκπαίδευση — Δικαίωμα λήψεως επιδομάτων εξαετίας για συνεχή επιμόρφωση — Αποκλεισμός των καθηγητών που απασχολούνται ως έκτακτοι δημόσιοι υπάλληλοι — Αρχή της απαγορεύσεως των διακρίσεων.#Υπόθεση C‑556/11.

Διάταξη του Δικαστηρίου (έκτο τμήμα) της 9ης Φεβρουαρίου 2012 — Lorenzo Martínez κατά Junta de Castilla y León 
      (Υπόθεση C‑556/11)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας — Κοινωνική πολιτική — Οδηγία 1999/70/ΕΚ — Ρήτρα 4, σημείο 1, της συμφωνίας-πλαισίου για την εργασία ορισμένου χρόνου που συνήφθη από τη CES, την UNICE και το CEEP
         — Συμβάσεις εργασίας ορισμένου χρόνου στον δημόσιο τομέα — Μη πανεπιστημιακή εκπαίδευση — Δικαίωμα λήψεως επιδομάτων εξαετίας για συνεχή επιμόρφωση — Αποκλεισμός των καθηγητών που απασχολούνται ως έκτακτοι δημόσιοι υπάλληλοι — Αρχή της απαγορεύσεως των διακρίσεων»
      
      1.                     Κοινωνική πολιτική — Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP — Οδηγία
            1999/70 — Συνθήκες απασχολήσεως — Έννοια — Επίδομα συνεχούς επιμορφώσεως — Εμπίπτει — Υποχρέωση εφαρμογής της αρχής της απαγορεύσεως
            των διακρίσεων (Οδηγία 1999/70 του Συμβουλίου, παράρτημα, ρήτρα 4, σημείο 1) (βλ. σκέψεις 38-40)
      2.                     Κοινωνική πολιτική — Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP — Οδηγία
            1999/70 — Εργαζόμενοι που παρέχουν όμοια εργασία — «Όμοια εργασία» — Έννοια — Εργαζόμενοι ευρισκόμενοι σε συγκρίσιμη κατάσταση
            — Κριτήρια εκτιμήσεως — Φύση της εργασίας, κατάρτιση και όροι εργασίας — Εξουσία εκτιμήσεως του εθνικού δικαστηρίου (Οδηγία
            1999/70 του Συμβουλίου, παράρτημα, ρήτρα 3, σημείο 2) (βλ. σκέψεις 42-46)
      3.                     Κοινωνική πολιτική — Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP — Οδηγία
            1999/70 — Λόγοι ικανοί να δικαιολογήσουν τη διαφορετική μεταχείριση — Έννοια — Διαφορετική μεταχείριση η οποία δικαιολογείται
            μόνον από την ύπαρξη εθνικής διατάξεως που την προβλέπει — Δεν επιτρέπεται (Οδηγία 1999/70 του Συμβουλίου, παράρτημα, ρήτρα 4,
            σημείο 1) (βλ. σκέψεις 40, 47-50, 54 και διατακτ.)
      Αντικείμενο 
      
         
               Αίτηση προδικαστικής αποφάσεως — Juzgado Contencioso — Administrativo de Valladolid — Ερμηνεία της ρήτρας 4 του παραρτήματος
                  της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία-πλαίσιο για την εργασία ορισμένου χρόνου
                  που συνήφθη από τη CES, την UNICE και το CEEP (EE L 175, σ. 43) — Αρχή της απαγορεύσεως των διακρίσεων — Χορήγηση στους εκπαιδευτικούς
                  ενός επιδόματος εξαετίας για συνεχή επιμόρφωση — Χορήγηση αποκλειστικώς στους τακτικούς δημοσίους υπαλλήλους 
               
            Διατακτικό 
      Η ρήτρα 4, σημείο 1, της συμφωνίας-πλαισίου για την εργασία ορισμένου χρόνου, η οποία συνήφθη στις 18 Μαρτίου 1999 και περιλαμβάνεται
         στο παράρτημα της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία-πλαίσιο για την εργασία
         ορισμένου χρόνου που συνήφθη από τη CES, την UNICE και το CEEP, έχει την έννοια ότι απαγορεύει εθνική νομοθεσία, όπως αυτή
         της διαφοράς της κύριας δίκης, κατά την οποία, χωρίς δικαιολόγηση από αντικειμενικούς λόγους, το δικαίωμα λήψεως επιδόματος
         εξαετίας για συνεχή επιμόρφωση επιφυλάσσεται μόνο στους καθηγητές που απασχολούνται ως τακτικοί δημόσιοι υπάλληλοι, αποκλειομένων
         των καθηγητών που απασχολούνται ως έκτακτοι δημόσιοι υπάλληλοι, εφόσον, από την άποψη του εν λόγω επιδόματος, οι δύο αυτές
         κατηγορίες εργαζομένων τελούν σε παρεμφερείς καταστάσεις.